কারিধল, উত্তরপ্রদেশের লখনউতে জন্মগ্রহণ করেন। তিনি এমন একটি মধ্যবিত্ত পরিবারে বড় হয়েছিলেন, যেখানে শিক্ষার ওপর অত্যন্ত জোর দেওয়া হত। তার দুই ভাই ও দুই বোন আছেন। তার বাবা প্রতিরক্ষা পরিষেবার সঙ্গে যুক্ত ছিলেন। তাদের কাছে প্রয়োজনীয় অর্থ অপ্রতুল ছিল, এছাড়াও যথেষ্ট পরিমানে ভাল ব্যক্তিগত শিক্ষাদান কেন্দ্র অথবা গৃহশিক্ষকেরও অভাব ছিল। তাই তিনি সফলতা লাভ করার জন্য, শুধুমাত্র আত্মপ্রেরণার ওপর ভরসা করতে শিখেছিলেন। শিশু বয়স থেকেই তিনি জানতেন যে, তার আগ্রহ শুধুমাত্র মহাকাশ বিজ্ঞানেই আছে। ঘণ্টার পর ঘণ্টা রাতের আকাশে তাকিয়ে থেকে এবং মহাশূন্যের কথা চিন্তা করে, চাঁদের কথা ভেবে বিস্মিত হয়ে, যে, এটি কিভাবে তার আকৃতি এবং আকার পরিবর্তন করে; তিনি তারাদের প্রকৃতি অধ্যয়ন করলেন এবং জানতে চাইলেন যে আকাশের কালো মহাশূন্যের পেছনে কি আছে। তার কৈশোরে, তিনি মহাকাশ সম্পর্কিত ক্রিয়াকলাপ সম্পর্কে সংবাদপত্রের কাটিং সংগ্রহ করতে শুরু করেন। এবং এর সঙ্গে ইসরো এবং নাসার কার্যক্রমগুলি সম্পর্কে খবর রাখতে শুরু করলেন।

কারিধল লখনউ বিশ্ববিদ্যালয় থেকে পদার্থবিজ্ঞানে তার স্নাতক পর্যায় সম্পন্ন করেন। তিনি স্নাতকোত্তর প্রকৌশল বুদ্ধিমত্তার পরীক্ষা (গেট) পাস করেন এবং, স্নাতকোত্তর পর্যায়ে মহাকাশ প্রকৌশল পড়ার জন্য ভারতীয় বিজ্ঞান সংস্থাতে (আইআইএসসি) যোগ দেন।

প্রাথমিক জীবন এবং পরিবার
কর্মজীবন
স্বীকৃতি
ব্যক্তিগত জীবন